དོན་ཚན་སོ་གཉིས་པ།རྫོང་རིམ་པ་ཡན་གྱི་མི་དམངས་སྲིད་གཞུང་གིས་ངེས་པར་དུ་ཐན་སྐྱོན་འགོག་ཟོན་དང་ཐན་འགོག་གེགས་སེལ་གྱི་རྨང་གཞིའི་སྒྲིག་བཀོད་འཛུགས་སྐྲུན་བྱེད་རྒྱུར་ཤུགས་སྣོན་བརྒྱབ་སྟེ།ཆུ་གསོག་པ་དང་།ཆུ་འདྲེན་པ།ཆུ་ལེན་པ།ཆུ་ཁ་སྒྱུར་བ་སོགས་ཐད་ཀྱི་བང་རིམ་མང་བའི་ཐན་འགོག་ལས་གྲྭ་ཆེ་འབྲིང་ཆུང་གསུམ་གྱི་མ་ལག་ཅིག་ཆགས་པ་བྱས་ནས་ཐན་འགོག་གེགས་སེལ་གྱི་ནུས་པ་ཆེ་རུ་གཏོང་དགོས།རིམ་ཁག་མི་དམངས་སྲིད་གཞུང་དང་འབྲེལ་ཡོད་མཉམ་སྡེབ་དཔལ་འབྱོར་རྩ་འཛུགས་ཀྱིས་ངེས་པར་དུ་ཆུ་མཁོ་འདོན་ཐུབ་ཚད་དམའ་བའམ་ཡང་ན་ཆུ་མཁོ་འདོན་གྱི་སྒྲིག་བཀོད་མེད་པའི་ཁུལ་ཁོངས་སུ་ཡུལ་བབ་དང་བསྟུན་ཏེ་ཆུ་རྫིང་ཆུང་ངུ་དང་།ཆུ་འཐེན་འཕྲུལ་ཚུགས་ཆུང་ངུ་།ཆུ་ཡུར་ཆུང་ངུ་སོགས་གྲོང་གསེབ་ཀྱི་ཐན་འགོག་ཆུ་བེད་ལས་གྲྭ་སྐྲུན་དགོས།ཡུལ་མིགྲོང་མིཨུ་ཡོན་ལྷན་ཁང་དང་།གྲོང་གསེབ་ཀྱི་ཆུ་སྤྱོད་མཉམ་ལས་རྩ་འཛུགས།ཐན་འགོག་ཞབས་ཞུ་རྩ་འཛུགས།དེ་བཞིན་ཁེ་ལས་དང་བྱ་གཞག་ཚན་པ་གཞན་དག་བཅས་ཀྱིས་ངེས་པར་དུ་ས་ཁུལ་དེ་གའི་མི་དམངས་སྲིད་གཞུང་ལ་གཞོགས་འདེགས་བྱས་ནས་ཐན་འགོག་བྱ་ཐབས་ཁག་དོན་འཁྱོལ་བྱེད་རྒྱུའི་ལས་དོན་ཡག་པོ་སྒྲུབ་རོགས་བྱེད་དགོས།